Phokis — Delphi — undated
Region: Central Greece (IG VII-IX) — Delphi 

α[γαθα τυχα. αρχοντος ηρυος του κλεωνος βουλευοντων ξενοκριτου του με]νητος χαρ[ιξενου τ]ου σωτυλ[ου ταραντινου του δρομοκλειδα αρχελαου] του ευδωρου επει αιακιδας βαβυλου επελθων επι ταν [εκκλησιαν διε]λεγη υπερ αριστονου του σωσανδρου υπαταιου διοτι εκ[τενης] και ευνους υπαρχει ποτι τε το ιερον και ταν πολιν των δελφων και [περι] πλειστου ποιειμενος ταν ποτι τους θεους ευσεβειαν αυτον ευχρηστον εν παντι καιρωι παρασκ[ευ]αζων και κοιναι τα πολει και καθ ιδιαν τοις εντυγχανοντοις των πολειταν εν α κα τις αυτον παρακαλη συνποτιγινομενος μετα πασας προθυμιας εν οις κα τυνχανωντι χρειαν εχοντες και λεγων και πρασσων δια παντος περι τε του ιερου και τας πολιος των δελφων τα καλλιστα σφουδας και φιλοτιμιας ουθεν ε[λ]λειπων εν τουτοις ουν αγαθα τυχα δεδοκται ται πολει των δελφων εν αγορα τελειω συν ψαφοις ταις εννομοις επαινεσαι αριστονουν σωσανδρου υπαταιον επι τε τα προαιρεσει αι εχων διατελει ποτι τε το ιερον και ταν πολιν των δελφων και υπαρχειν αυτωι και εκγονοις παρα τας πολιος προξενιαν προμαντειαν προδικιαν ασυλιαν [α]τελειαν παντων προεδριαν [εν] πασι τοις αγωνοις οις α πολις τιθησι και γας και οικιας εγκτησιν και ταλλα τιμια οσα και τοις αλλοις προξενοις και ευεργεταις τας πολιος υπαρχει αναγραψαι δε τους αρχοντας το ψαφισμα εν τω ιερωι του απολλωνος εν τωι επιφανεστατωι τοπωι καλεσαι δε αυτον και επι ξενια εν το βρυτανειον επι ταν κοιναν τας πολιος εστιαν αποστειλαι δε και αντιγραφον ταν τιμαν ποτι το κοινον των αινιανων οπως ειδωντι.